cyanic-selkie/wikianc huggingface dataset:
צופי אוסטריה
היסטוריה
ככל שהתנועה התרחבה והתפשטה, הצופות הבנות הצטרפו בשנת 1913 ושבטי צופים נוספים הוקמו בכל רחבי הארץ. הארגון הלאומי, Österreichischer Pfadfinderbund (ÖPB), נוסד באפריל 1914. לאחר מלחמת העולם הראשונה, תנועת הצופים התפתחה לארגוני צופים נפרדים בסלובניה וגם באזורים אחרים של האימפריה ההבסבורגית.
התוכניות החינוכיות של צופי אוסטריה התרחבו, כולל פתיחת קבוצות של "צופים צעירים" (Cub Scouts) בשנת 1920, וקבוצות של "צופים בוגרים" (Rover Scouts) ב-1921. צופי אוסטריה זכתה להכרה בינלאומית כאשר הצטרפה לארגון הצופים העולמי במהלך הוועידה הבינלאומית ב-1922; לאחר מכן צופי אוסטריה אף אירחו את הוועידה הבינלאומית בשנת 1931 (בבאדן). תנועת הצופות הבנות גדולה באופן ניכר אף יותר והייתה חלק מאגודת המדריכות והצופות העולמית, בעקבות ארגון בנות עצמאי, שהוקם בשנת 1929, בשם Bund der Helferinnen. צופי אוסטריה היו יזמו את יום האם של אוסטריה, שבמקור התחיל בתור יום לכבודה של אמו של נשיא אוסטריה.
בשנת 1922 קבוצות קתוליות בתוך צופי אוסטריה התאחדו תחת ארגון "Ring der St. Georgspfadfinder". בשנת 1926 הם עזבו את צופי אוסטריה והקימו את "צופי אוסטריה של סנט גיאורג", אשר גם זכתה להכרה בינלאומית. בשנת 1937 9,410 צופים היו רשומים בתנועה עם 1,025 שבטים.
בתחילת שנת 1934, היה ארגון נוער לא-צופי שנוהל על ידי המדינה, אשר היווה תחרות לצופי אוסטריה. עם הגעתם של הנאצים, ולאחר מלחמת העולם השנייה, תנועת הצופים באוסטריה הייתה מוחרמת. ב-1938, מספר מדריכי צופים נעצרו ותנועת הצופים ירדה למחתרת, ובין היתר שיתפה פעולה עם הצלב האדום. בחגיגה הראשונה של סוף מלחמת העולם השנייה, יצאו צופים במדים לרחובות. יותר מ-800 צופים ומדריכי צופים עזבו את אוסטריה ב-1938. "צופי אוסטריה בבריטניה" היה לארגון של הצופים האוסטריים במדינות מחוץ לאוסטריה. בין 1939 ו-1945 "Der neue Weg" היה מגזין של צופים אוסטריה שפורסם בגלות.
תנועת הצופים הבנים של אוסטריה חזרו לארגון העולמי בשנת 1946. בעקבות זאת, ארגוני צופים לאומיים באוסטריה פעלו יחד כדי ליצור את Pfadfinder Österreichs (ארגון צופי אוסטריה), אשר אירח את ג'מבורי הצופים העולמי ה-7 בבאד אישל בשנת 1951 עם 12,884 משתתפים מ-61 מדינות. ב-1949 מספר מדריכי צופים עזבו את Pfadfinder Österreichs והקימו מחדש את Österreichischer Pfadfinderbund. ב-1956 צופי אוסטריה עזרו לפליטים לאחר המהפכה ההונגרית של 1956. צופי אוסטריה חגגו את ה-26 באוקטובר כ "יום של דגל אוסטריה" במשך שנים ארוכות.
הג'מבורי הלאומי הראשון של אוסטריה אירע בשנת 1961, ומאז המשיך להתקיים בכל עשר שנים.
באוקטובר 1946 ארגון Bund Österreichischer Pfadfinderinnen (BÖP) נוסד בווינה. ב-1948 שבטי הצופים הקתוליים התאחדו בארגון  Arbeitsgemeinschaft katholischer Gruppen im Bund Österreichischer Pfadfinderinnen (קבוצת העבודה לשבטי צופים אוסטריים קתוליים).
תנועת הצופים הבנים ותנועת הצופות הבנות לבסוף התמזגו שוב ב-1976, ויצרו את תנועת הצופים והצופות של אוסטריה.
בחגיגות יום ההולדת ה-100 של תנועת הצופים באוסטריה, התקיים ג'מבורי של הצופים בשם "urSPRUNG 2010 - Austrian Jubilee Jamboree", האירוע התקיים על גני הארמון של טירת לקסנבורג באוגוסט 2010. גם אירועי הג'מבורי הלאומיים של 1936<sup class="reference" style="white-space:nowrap;">:109 ו-1961<sup class="reference" style="white-space:nowrap;">:190 התרחשו באותו שטח.
חטיבות
ישנם תשע חטיבות גאוגרפיות של צופי אוסטריה, אחד עבור כל מדינה באוסטריה. כל צופה לובש את התג של המדינה שלו על המדים שלו.
תוכנית
יש ארבע שכבות גיל בצופי אוסטריה. כמה שבטים הקימו גם שכבת גיל עבור ילדים צעירים יותר מתחת לגיל 7, אבל בגיל הזה הפעילות לא אושרה רשמית על ידי צופי אוסטריה.
מדי הצופים
כל חברי הצופים לובשים את העניבה עם צבעי השבט שלהם. Wichtel ו Wölflinge לובשים חולצת צופים בצבע כחול ו/או סווטשרט עם לוגו. כל שאר הגילאים לובשים חולצה בצבע ארגמן.
צופי ים באוסטריה
יש שבטי צופי ים ב- Hainburg an der Donau, וינה, Villach, St. Georgen an der Gusen ו Graz.
אור השלום של בית לחם
בשנת 2007 משלחת של מדריכים בצופים מאוסטריה, גרמניה, ישראל, ירדן ועם הרשות הפלסטינית יחד מואר השלום אור בבית לחם. גם ב-2005 הנציב הבינלאומי של אוסטריה תומאס Ertlthaler עבר את שלום אור משלחת של מדריכים בצופים מן הרשות הפלסטינית תחת הנהגתו של Saed Shomali, הנציב הבינלאומי של ארגון צופי פלסטין.
קשר עם ישראל
צופי ישראל מקיימים קשרים עם צופי אוסטריה הכוללים תקשורת ברמת הדרגים הבכירים של ארגוני הצופים, חילופי משלחות נוער ומשלחות לימודיות שונות. בקיץ 2016 יצאו 2 משלחות חניכים למחנה הקיץ הארצי של צופי אוסטריה עם כ-80 משתתפים, רובם בכיתה ח', משני שבטי צופים: שבט צופי רמת-אביב-ג' ושבט "להב", צופי בית חשמונאי.
רכס מאסון
רכס מאסון (באנגלית: Masson Range) הוא רכס הרים גבוה בהרי פראמנס באדמת מק. רוברטסון שבאנטארקטיקה.
כמה מפסגות הרכס מתנשאות לגובה העולה על 1,000 מטרים מעל פני הים.
אורכו של הרכס 28 קילומטרים (בכיוון צפון - דרום).
גילוי ומיפוי הרכס
הרכס התגלה לראשונה ב-4 בינואר 1930, ולאחר מכן, ב-14 בפברואר 1931 מופה לראשונה על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בין השנים 1929–1931 בפיקודו של דאגלס מוסון.
אנשי משלחת החקר הלאומית האנטארקטית של אוסטרליה (Australian National Antarctic Research Expeditions party) בפיקודו של ג'ון בצ'רוויז (John Béchervaise), היו הראשונים שהגיעו אל הרכס בשנת 1956.
מקור השם
הרכס נקרא על שמו של פרופסור סר דייוויד אורמה מאסון (David Orme Masson), חבר הוועדה המייעצת של משלחת החקר, וכן חבר הוועדה המייעצת של משלחת אוסטרלאסיה לאנטארקטיקה אשר חקרה את אנטארקטיקה בין השנים 1911–1914, אף היא בפיקודו של מוסון.
לקריאה נוספת
• Damien Gildea, Mountaineering in Antarctica: complete guide: Travel guide
• B. A. Marmo, J. Dawson, Movement and structural features observed in ice masses, Framnes Mountains, Mac.Robertson Land, East Antarctica, Annals of Glaciology, Volume 23 1996, pp. 388-395, Cambridge University Press, 20 January 2017, DOI: https://doi.org/10.3189/S0260305500013689
• Mackintosh, Andrew & White, Duanne & Fink, David & Gore, Damian & Pickard, John & Fanning, Patricia. (2007), '''[https://www.researchgate.net/publication/249521197_Exposure_ages_from_mountain_dipsticks_in_Mac_Robertson_Land_East_Antarctica_indicate_little_change_in_ice-sheet_thickness_since_the_Last_Glacial_Maximum Exposure ages from mountain dipsticks in Mac. Robertson Land, East Antarctica, indicate little change in ice-sheet thickness since the Last Glacial Maximum]''', Geology. 35. https://doi.org/10.1130/G23503A.1.
טובים השניים (תוכנית רדיו, 2011)
טובים השניים היא תוכנית פנאי יומית, המשודרת ברדיו קול חי. מגישיה הם אלעד כהן ויהודה שוקרון. התוכנית עוסקת בענייני פנאי והומר המתואם לציבור החרדי והיא כוללת חידות, מערכונים ומוזיקה יהודית.
היסטוריה
התוכנית החלה את שידוריה בשנת 2011 בתחנת קול חי והיא משודרת מדי יום בין 16:00-17:00 אחר הצהריים. התוכנית עוסקת בענייני פנאי ובידור יהודי וכוללת מערכונים, חידות ומוזיקה יהודית. בין הפינות הקבועות המשודרות בה: מערכון יומי על הנושאים האקטואליים במהלכו מבצעים צמד מגישי התוכנית - אלעד כהן ויהודה שוקרון חיקויים למגוון דמויות מהנוף הפוליטי וכן 'עונים למאזינים' עם יוסי חיים.
במהלך השנים, יצרה פינת המערכונים של התוכנית שורה של דרמות ומבוכות פוליטיות. הבולטות מבניהם:
דרקוניקון
דרקוניקון הוא כנס משחקי שולחן ישראלי, המתקיים אחת לשנה בחודש אוגוסט בימים חמישי ושישי. דרקוניקון הוא הכנס הגדול בישראל למשחקי שולחן, הכוללים משחקי קופסה, משחקי תפקידים, משחקי קלפים כגון Magic: The Gathering, משחקי מיניאטורות, משחקי תפקידים חיים ועוד. הכנס נערך לראשונה בשנת 2007, כשבשנת 2019 השתתפו בו כ-750 אנשים.
לרינץ מסארוש (איש עסקים)
המגזין "פורבס" בשנת 2018 ציין את מסארוש במקום 2,057 ברשימת האנשים העשירים ביותר בעולם עם נכסים בשווי של 467 מיליארד פורינט (1.3 מיליארד דולר).
דרקוניקון
בנוסף לאולם המשחקים, הכנס גם מתמקד במשחקי שולחן בעברית, גם של יוצרים ישראליים של משחקי לוח ומשחקי תפקידים שמדגימים בכנס את המשחקים שלהם וגם במתחם דוכנים עם החברות הישראליות המובילות בתחום. בכל שנה יש גם אירועים מיוחדים בדרקוניקון, שכוללות השקות משחקים בינלאומיים וישראליים: בשנת 2019 הושק בישראל בכנס משחק התפקידים פאת'פיינדר 2, בשנת 2014 ארעה בו ההשקה הישראלית של המהדורה החמישית של מבוכים ודרקונים, במרוצת השנים היו בו השקות של מספר הרחבות של ל המתיישבים של קטאן ועוד.
לרינץ מסארוש (איש עסקים)
מסארוש התמנה ליושב ראש אקדמיית פושקש לכדורגל שהוקמה בפלצ'וט מיוזמת ראש ממשלת הונגריה ויקטור אורבן.
דרקוניקון
הכנס מאורגן בהתנדבות על ידי הפונדק, קהילה ישראלית של שחקנים.
לרינץ מסארוש (איש עסקים)
הוא מקורב לראש הממשלה אורבן ובתקשורת ההונגרית והעולמית פורסמו דעות לפיהן עלייתו המטאורית בעושרו של מסארוש חבה הרבה לאורבן. הוא עצמו לא הכחיש כי עשה את הונו "בעזרת אלוהים, המזל וויקטור אורבן".
דרקוניקון
אודות הכנס
הכנס התקיים לראשונה בשנת 2007, בשיתוף פעולה עם חנות המשחקים פריק, כחלק מאירועי ההשקה של ספר משחק התפקידים "מתוך האפלה - אוגדן מפלצות למבוכים ודרקונים מהדורה 4, עבור איי הסערה". בשנת 2011 הפך הכנס לעצמאי העוסק במשחקי שולחן ופונה לכל סוגי המשחקים.
בשנים הבאות הכנס הלך והתפתח ומשך אליו עוד שחקנים וגם זכה לחסויות ולתמיכה מגופים שונים בישראל ומחוצה לה, בין היתר מהחברות Ultrapro, GMT, FFG, Paizo ועוד, וגם מחברות מקומיות כגון הקוביה משחקים, מאנקי-טיים ועוד. דרקוניקון גם מקבל חסות מהעמותה למשחקי תפקידים בישראל.
לרינץ מסארוש (איש עסקים)
ביוגרפיה
לרינץ מסארוש נולד בשנת 1966 בעיר סקשפהרוואר שבהונגריה, בימי השלטון הקומוניסטי ("הרפובליקה העממית ההונגרית").
בשנות ה-90 עבד בהתקנת גזים באזור היישוב פלצ'וט ובסביבה.
דרקוניקון
אודות הכנס
המיקום של דרקוניקון השתנה במרוצת השנים, אך תמיד היה באזור תל אביב או רמת-גן. בתחילת דרכו הוא התארח בחנות פריק שבתל אביב, בשנת 2011 הוא עבר לשדרות רוטשילד, משם למרכז רמת אביב הירוקה, לרמת-גן להיכל אוהל שם וב-2019 בקרבת כיכר דיזנגוף.
לרינץ מסארוש (איש עסקים)
ביוגרפיה
בשנת 2001 הוא הקים בעיר פלצ'וט, יישוב ילדותו של אורבן, חברה להתקנת צינורות גז ".Mészáros & Mészáros Ltd" שצברה בהתחלה הצלחה אולם בשנת 2007 התקשתה להיות רווחית מול מתחרים אחרים והתקרבה לפשיטת רגל.
ב-2006 הכנסתו לצורכי מס הייתה 2.4 מיליון פורינט. אחרי חזרתו לשלטון של ויקטור אורבן, ידידו מילדות, החברות שבבעלותו, שהשתתפו, בין היתר, במיזמים להתקנת צינרות גז, ציוד הגנה מפני שיטפונות, ולשיפוץ מסילות ברזל ואחרות נהנו מחוזי בנייה שמנים אותם קיבל מהממשלה ומתקציבים ציבוריים, כולל כאלה שסופקו להונגריה על ידי האיחוד האירופי.
החל מ-2013 צמחו עסקיו של מסארוש במהירות. באותה שנה הם היו שווים 6.9 מיליארד פורינט. כיום הוא שולט על אימפריה כלכלית המורכבת מבנקים, חברות בנייה, מפעלים, שטחים חקלאיים ואימפריית תקשורת הכוללת מעל 200 עיתונים מקומיים ולאומיים, ערוצי טלוויזיה ורדיו. הועלתה הטענה, לא מוכחת, כי הבעלים האמיתיים של רוב הנכסים האלה הוא ויקטור אורבן עצמו ושמסארוש הוא "איש קש" שלו. מסארוש קנה מניות בקבוצת המדיה Mediaworks (בעלת העיתון Nemzeti Sport, היומון הפיננסי Vilaggazdaság ויומונים מקומיים רבים), את בית המדיה Opimus 20% מניות הקונצרן Konzum, בעלי ערוץ הטלוויזיה הפרטי Echo TV.
עם העיתונים והערוצים שקנה נמנו Hír TV,, Origo.hu, Bors ו-Figyelő, היומון Magyar Idők. הקניות נעשו לדבריו במטרת "חיזוק השמירה על הערכים והמסורות הלאומיים". הם נאגרו בקבוצת "טלנטיס" ונתרמו ל"קרן המדיה והעיתונות המרכז-אירופית" שהוקמה על ידי ממשלת אורבן.
רוז מקונל לונג
רוז מקונל לונג (באנגלית: Rose McConnell Long; 8 באפריל 1892 – 27 במאי 1970) הייתה אשת ציבור אמריקאית, רעייתו של הפוליטיקאי יואי לונג, שכיהנה כחברת הסנאט של ארצות הברית במשך כשנה מטעם מדינת לואיזיאנה.
ביוגרפיה
רוז מקונל נולדה בגרינסבורג שבאינדיאנה באפריל 1892. היא הייתה הילדה הבכורה שנולדה לפיטר מקונל, חקלאי במקצועו, ולסאלי ב. מקונל, נצר למשפחה של בעלי מטעים מדרום ארצות הברית. משפחת מקונל עברה ב-1901 לשריבפורט שבלואיזיאנה, שם למדה בבתי הספר הציבוריים ובהמשך התמקצעה בתחום ההוראה. ב-1910 נרשמה מקונל לתחרות אפיית עוגות. אחד משופטי התחרות, אז איש עסקים נודד, שנתן חסות לתחרות כדי לקדם את תחליף השמן אותו מכר, היה יואי לונג. מקונל ניצחה בתחרות ופיתחה מערכת יחסים עם לונג. ב-1913 מיסדו השניים את הקשר ונישאו בממפיס שבטנסי. הזוג הטרי עבר לניו אורלינס, שם עבדה לונג כמזכירה במטרה לממן את לימודיו של בעלה בבית הספר למשפטים באוניברסיטת טוליין. היא ניצלה את כישורי הקצרנות שלה במסגרת מסעות הבחירות המוקדמים של בעלה, ושימשה כיועצת פוליטית. בינתיים גידלה את שלושת ילדיהם: רוז, ראסל ופאלמר. ב-1928, לאחר שכיהן בוועדת מסילות הרכבת בלואיזיאנה, נבחר לונג למושל המדינה. שנתיים לאחר נבחר לסנאט של ארצות הברית. שם, בשנים הראשונות של השפל הגדול, הוא זכה לתמיכה ציבורית נרחבת, הודות לחקלאים ופועלים שתמכו בתוכנית "חלוקת העושר" שהגה.
ב-8 בספטמבר 1935 נורה הסנאטור בעת ביקור בקפיטול המדינה של לואיזיאנה ומת בבוקר 10 בספטמבר. המרקחה לבחירת ממלא מקומו של לונג בסנאט הפכה למחזה פוליטי טהור לאורך כל סתיו 1935. המושל אוסקר קלי אלן, יורשו של לונג, היה מועמד למלא את יתרת כהונתו של לונג בסנאט שעתידה הייתה להסתיים בינואר 1937. המושל אלן נפטר באופן מפתיע, ובמקומו התמנה לתפקיד ג'יימס נואֶה, מקורבו של לונג, שמינה את אלמנתו למלא את מקומו בסנאט. המתנגדים למינוי האשימו את נואה ב"תחבולות פוליטיות", תוך ניסיון לקדם שאיפותיו לקריירה לאומית. עיתונים העלו השערה כי רוז מקונל לונג היא מועמדת פשרה גרידא שתאייש את המושב עד שייבחר מנצח מתוך הזירה הפוליטית בלואיזיאנה. העיתון "וושינגטון פוסט", למשל, הוקיע את המהלך, וקבע כי הוא הרסני לקידום הנשים בפוליטיקה של ארצות הברית מכיוון שדומה היה כי המינוי מקדם שושלת פוליטית משפחתית ולא אינטרסים דמוקרטיים.
בניגוד גמור לבעלה, נרתעה רוז לונג מאור הזרקורים, ונשאה מעט נאומים בפני מליאת הסנאט. היא השתלבה בעבודותיה בחמש ועדות הסנאט בהן הייתה חברה, עבודות אותה בעלה יואי הזניח פעמים תכופות. היא עזבה את הסנאט בראשית ינואר 1937 ופרשה לגמלאות בשריבפורט. ב-27 במאי 1970 היא נפטרה בבולדר שבקולורדו, שם, לאחר מאבק במחלה ממושכת, ובאותה עת היא גרה עם בתה.
מועצה אזורית קישון
מועצה אזורית קישון היא מועצה אזורית לשעבר שאוחדה בשנת 1980 עם מועצה אזורית יזרעאל, והמועצה המאוחדת היא מועצה אזורית עמק יזרעאל.
היסטוריה
בימי המנדט פעלו שתי מועצות נפרדות, שלכל אחת הייתה הנהלה נפרדת ומתוכן נבחרה הנהלה משותפת. בתחילת 1949 אוחדו המועצות למועצה אחת משותפת, שניהלה את שתי המועצות מכיוון שהן השתייכו למחוזות שונים ולא אוחדו באופן רשמי. משרדי המועצה הועברו בתחילת 1949 מבית שערים לנווה יער.
בשנת 1956 קבעה ועדת גבולות שהסוללים, ציפורי, מאבק (אלוני אבא) ובית לחם הגלילית יצורפו למועצת קישון וששכונת האלה תוצא מהמועצה ותוכלל במועצת קריית עמל.
בנובמבר 1958 הוכרזה רמת ישי כמועצה מקומית והוצאה ממועצה אזורית קישון.
בשנת 1980 אוחדו מועצה אזורית יזרעאל ומועצה אזורית קישון ונקראו יחד מועצה אזורית עמק יזרעאל.
BY בדרקון
BY בדרקון (בלועזית: BY Draconis, נקרא גם גליזה 719) הוא מערכת בת שלושה כוכבים הנמצאת במרחק של כ-54 שנות אור ממערכת השמש בקבוצת הכוכבים דרקון. המערכת מורכבת מזוג כוכבי הסדרה הראשית כתומים המקיפים זה את זה ומננס אדום המקיף את שניהם. לשני הכוכבים הכתומים יש כרומוספירה פעילה המכילה כתמי שמש רבים והסיבוב שלהם על צירם חושף ומסתיר לסירוגין אזורים עם כמות שונה של כתמי שמש ובכך גורם לשינויים בבהירות נראיתם, והם מהווים אב-טיפוס לסוג של כוכבים משתנים שנקראים על שמם משתני BY בדרקון.
BY בדרקון A ו-B
BY בדרקון A ו-B הם שניהם כוכבי הסדרה הראשית כתומים עם סיווג ספקטרלי K6V ו-K7V. לשניהם מסה סביב שלושת-רבעי מסת שמש, רדיוס סביב שני שלישים רדיוס שמש וטמפרטורה מעל 4,000 קלווין, אך BY בדרקון A מעט יותר מסיבי ויותר גדול מ-BY בדרקון B, ומסיבה זו גם טמפרטורת פני השטח שלו מעט גדולה יותר ועוצמת ההארה שלו כפולה משל בן זוגו, כך שלמעשה BY בדרקון A אחראי לכשני שלישים מעוצמת ההארה של המערכת. שני הכוכבים מקיפים זה את זה במחזור של פחות משישה ימים במסלול מאוד אליפטי והמרחק ביניהם משתנה בין 5 מאיות של יחידה אסטרונומית (כ-7.5 מיליון קילומטר) ל-8 מאיות של יחידה אסטרונומית (כ-12 מיליון קילומטר). BY בדרקון A משלים סיבוב על צירו במשך 3.83 ימים ומכיוון שרוב עוצמת ההארה היא ממנו, זו התדירות הראשית של השינויים בבהירות המערכת. גודל הכתמים וכמותם משתנים גם הם כך שמשרעת השינוי בבהירות משתנה בעצמה במחזוריות של 13–14 שנים.
BY בדרקון C
BY בדרקון C הוא ננס אדום עם בהירות מדרגה 15.75 ששקולה לעוצמת הארה של כ-120 מיליוניות מעוצמת ההארה של השמש באור נראה. מסתו מוערכת בכ-0.13 מסות שמש והוא נמצא במרחק זוויתי של כ-17 שניות קשת מ-BY בדרקון A ו-B, ששקול למרחק של כ-260 יחידות אסטרונומיות. זמן ההקפה שלו את הזוג מוערך בכ-2,050 שנים.
וסטסיאלנד
מועדון כדורגל וסטסיאלנד הוא מועדון כדורגל, המשחק בעיר סליילסה שבדנמרק. המועדון משחק בליגת המשנה הדנית.
היסטוריה
המועדון נוסד בשנת 2008 והחל לשחק בליגה השלישית בדנמרק. בעונת 2008/2009 הגיע לשלב 32 האחרונות בגביע הדני והפסיד לקבוצת פ.צ. קופנהגן. בסוף העונה הגיע למקום הראשון בליגה השלישית ועלה לליגה השנייה בדנמרק. המועדון החל לשחק בליגה השנייה בעונת 2009/2010. בעונה זו הפסיד בסיבוב השני של הגביע לקבוצת אסביירג. בעונת 2010/2011 הגיע לשלב 32 האחרונות בגביע והפסיד לקבוצת הורסנס. בעונת 2011/2012 הגיע לשלב 32 האחרונות בגביע והפסיד לקבוצת פ.צ. קופנהגן.
בעונת 2012/2013 הגיע לשלב 32 האחרונות בגביע והפסיד לקבוצת וג'לה קולדינג. בסוף העונה הגיע למקום השני בליגה והעפיל בפעם הראשונה לליגת העל של דנמרק. בעונת 2013/2014 הגיע המועדון לשמינית גמר הגביע הדני והפסיד לקבוצת וג'לה בולדקלוב. עונה לאחר מכן ירד המועדון לליגת המשנה הדנית.
1984 בספורט
אולימפיאדת לוס אנג'לס (1984)
האולימפיאדה ה-23 נערכה מ־28 ביולי עד ה־12 באוגוסט.
אולימפיאדת סרייבו (1984)
אולימפיאדת החורף ה-14 נערכה מ-7 בפברואר עד 19 בפברואר. זו הפעם הראשונה בה התקיימו משחקי החורף האולימפיים בגוש המזרחי.
ג'ודו
אליפות העולם בג'ודו לנשים נערכה בווינה שבאוסטריה. בלגיה זכתה ב-2 מדליות זהב, צרפת במדליית זהב (6 בסה"כ), עוד מספר מדינות זכו במדליית זהב אחד כל אחד.
גביע דייוויס
נבחרת שוודיה זכתה בגביע לאחר ניצחון 1-4 על נבחרת ארצות הברית.
גביע הפדרציה
נבחרת צ'כוסלובקיה זכתה בגביע לאחר ניצחון 1-2 על נבחרת אוסטרליה
אולימפיאדה
בטורניר הכדורסל שנערך במשחקים האולימפיים זכתה נבחרת ארצות הברית במדליית זהב לאחר ניצחון על נבחרת ספרד 96-65.
גביע אירופה לאלופות
פלקנסטרו וירטוס רומא זכתה באליפות לאחר שניצחה בגמר את ברצלונה.
אנטון דיאבלי
אנטון דיאבלי (באיטלקית: Anton (or Antonio) Diabelli; 5 בספטמבר 1781 - 7 באפריל 1859) היה מו"ל של מוזיקה, עורך ומלחין אוסטרי ממוצא איטלקי. בתקופת חייו נודע בעיקר כמו"ל, אך כיום הוא מוכר בעיקר כמחבר הוולס שעליו כתב לודוויג ואן בטהובן את שלושים ושלוש וריאציות דיאבלי.
חייו
דיאבלי נולד במאטזה, סמוך לזלצבורג. כילד מוזיקלי, שר במקהלת הנערים בקתדרלה של זלצבורג, שם קיבל, על פי השמועה, שיעורי מוזיקה ממיכאל היידן. עד גיל 19 כבר הספיק להלחין מספר יצירות חשובות, בהן שש מיסות.
הוא הכשיר עצמו לכמורה, ובשנת 1800 הצטרף למנזר רייטנהאזלאך בבוואריה, שם נשאר עד 1803, כאשר בוואריה סגרה את כל מנזריה.
פייטרו ראבה
פייטרו ראבה (באיטלקית: Pietro Rava; 21 בינואר 1916 – 5 בנובמבר 2006) היה כדורגלן איטלקי, ששיחק בעמדת הקשר. זכה עם נבחרת איטליה במונדיאל 1938.
ביוגרפיה
ראבה נולד ב-21 בינואר 1916 בקסין, אלסנדריה שבאיטליה. במהלך הקריירה שלו שיחק בקבוצות יובנטוס, אלסנדריה ונובארה. עם יובנטוס זכה פעמיים בגביע האיטלקי ופעם אחת בליגה, והיה הקפטן שלה בין השנים 1947–1950. בסך שיחק 352 משחקים בסרייה א', וכבש 15 שערים.
ראבה ערך 30 הופעות בנבחרת איטליה בין השנים 1935–1946, שבמהלכן הפסידה הנבחרת רק משחק אחד. הוא זכה עימה במדליית זהב אולימפית באולימפיאדת 1936, ובמונדיאל 1938. בסיום המונדיאל נבחר להיות בנבחרת המצטיינת של הטורניר. היה קפטן הנבחרת בשנת 1940, ולאחר מכן בעקבות מלחמת העולם השנייה החמיץ שש שנים בנבחרת ועם חידוש הפעילות השתתף רק במשחק אחד ב-1 בדצמבר 1946 בניצחון 2–3 על אוסטריה. לצד השחקנים אלפרדו פוני, סרחיו ברטוני ואוגו לוקאטלי, ראבה היה מבין ארבעת השחקנים האיטלקיים היחידים שזכו גם במדליית זהב באולימפיאדה וגם במונדיאל.
מרצדס-בנץ CLS-קלאס
מרצדס-בנץ CLS-קלאס (Mercedes-Benz CLS-Class) היא מכונית סלון המיוצרת על ידי החברה הגרמנית מרצדס החל משנת 2004.
גרסאות
המרצדס-בנץ CLS-קלאס הושקה לראשונה בשנת 2004 עם מנוע V6 או V8 עם הספק מרבי של 507 כ"ס.
מימזיס
מימזיס (מיוונית: μίμησις) הוא מונח פילוסופי וביקורתי שפירושו "חיקוי" או "ייצוג" של המציאות.
אריסטו היה זה שטבע את המושג. הן אפלטון והן אריסטו ראו במימזיס ייצוג של הטבע. עם זאת, אפלטון חשב שהבריאה כולה היא חיקוי של עולם האידיאות, ולכן החיקוי האומנותי הוא למעשה "חיקוי של חיקוי". אריסטו חשב אף הוא על מימזיס כעל חיקוי של הטבע, אולם, ככל הנראה, במונח "טבע" הוא התכוון לשינוי. העלילה, לכן, היא חיקוי של שינוי, של פעולה.
מימזיס בניגוד לדיגסיס
אריסטו ואפלטון הנגידו בין מימזיס לדיגסיס. בדיגסיס אין זו הצורה בה יצירת אמנות מחקה את המציאות, אלא האופן בו המחבר או הדובר מתארים את המאורעות המיוצגים לקהל. בדיגסיס המחבר פונה לנמעניו ישירות, כדי לבטא את החופש שהוא נטל לעצמו בייצוג בדיון. לרוב חושבים על דיגסיס כעל "הגדה" (telling), המחבר מספר על הפעולות באופן בלתי ישיר, ומתאר מה הדמויות חושבות ומרגישות, בזמן שמימזיס נתפס כ"הראיה" (showing) של המתחולל בנפש הדמויות באמצעות פעולתן.
ההבחנה בין "הראיה" ל"הגדה" הייתה מקובלת עד לשנות החמישים, כשספרו של וויין בות', "The Rhetoric of Fiction", התפרסם. בות' טען שהבחנה זו היא מלאכותית, מאחר שכל סיפור דורש מספר, בין אם הוא מדגיש את קיומו בטקסט ובין אם לא. בהתאם לכך, גם ההעדפה המקובלת של "הראיה" על פני "הגדה" אין בה תועלת. על כל סופר לבחור את המספר המתאים לאפקטים האמנותיים אותם הוא מנסה להשיג.
אברונין
אברונין (ברוסית: Аврунин) הוא שם משפחה.
דן ספילמן
דן ספילמן (באנגלית: Dan Spielman; נולד בשנת 1979) הוא שחקן אוסטרלי. הקריירה שלו משתרעת על פני קולנוע, טלוויזיה ותיאטרון.
ביוגרפיה
ספילמן גדל עם אחותו הצעירה בביומריס, מלבורן. ללא הכשרה פורמלית במשחק, ספילמן פועל בתיאטרון, טלוויזיה וקולנוע מאז סיום לימודיו התיכוניים ב-1996 בבית ספר סנט מייקל, סנט קילדה, ויקטוריה.
קריירה
תפקידיו הטלוויזיוניים כוללים את "אהבה מלידה" ו"The Secret Life of Us". יותר לאחרונה הוא גילם את נד בנקס, אחיו העיתונאי של האקר "הקוד" ג'סי בנקס המשוחק על ידי אשלי זאקרמן.
הוא זכה והיה מועמד לפרסים רבים, כולל פרסי האקדמיה האוסטרלית לקולנוע. הוא היה במיני-סדרה האוסטרלית משנת 2016, "Deep Water" הממוקמת בבונדיי, סידני.
שיחק בתפקיד עיתונאי ושמו דן ספילמן במיני-סדרה "עקורים" שיצאה באוסטרליה במרץ 2020. הסדרה מתמקדת במחנה מעצר אוסטרלי לשוהים בלתי חוקיים אליו נקלעה אזרחית אוסטרלית. מבוסס על מקרה אמיתי.
התפקיד הטלוויזיוני האחרון שלו הוא בתור טים, בסדרת הטלוויזיה האוסטרלית משנת 2017 "אחיות".
חיים אישיים
ב-2005, ספילמן נהיה אחד החברים הצעירים של ההרכב של קבוצת התיאטרון סידני, "קבוצת השחקנים". הוא נשא לאישה את השחקנית האוסטרלית יעל סטון ב-2012 בניו יורק. ביולי 2017, הודיעה סטון שנישואיה הסתיימו יותר משנה לפני כן.
דניאל בולגר
דניאל פטריק בולגר (באנגלית: Daniel Patrick Bolger; 8 באוגוסט 1953) הוא לוטננט גנרל אמריקאי בדימוס, שפיקד על כוחות נאט"ו באפגניסטן.
ביוגרפיה
לאחר שהשלים את לימודיו באקדמיה הצבאית של דרום קרוליינה, "המצודה" (The Citadel), והוסמך כקצין התגייס בולגר בשנת 1978 לצבא ארצות הברית. בולגר עבר הכשרה כלוחם וקורס קציני חי"ר. לאחר מכן שירת כמפקד מחלקה וכמפקד פלוגה בדיוויזיית החי"ר ממוכן ה-24. לאחר מכן שימש כסמג"ד בדיוויזיית חיל הרגלים ה-2 וכקצין מבצעים בדיוויזיה המוטסת ה-101. בתפקידו הבא שימש כמפקד הגדוד הרגלים ה-1 ברגימנט 327 שבדיוויזיה המוטסת ה-101 ובשנת 1999 מונה למפקד החטיבה ה-2 שבדיוויזיית חיל הרגלים ה-2. בהמשך פיקד בולגר על דיוויזיית הפרשים הראשונה (מוטסת) וכמפקד הדיוויזיה הרב לאומית בעיראק. לאחר מכן שימש כמפקד כוחות נאט"ו באפגניסטן. בשנת 2013 פרש מן השירות והפך למרצה להיסטוריה צבאית באוניברסיטת המדינה של קרוליינה הצפונית.
משוואת צ'פמן-קולמוגורוב
במתמטיקה, ובמיוחד בתהליכים הסטוכסטיים מרקוביים בתורת ההסתברות, משוואת צ'פמן-קולמוגורוב היא זהות המתייחסת להתפלגויות ההסתברות המשותפות של קבוצות שונות של קואורדינטות בתהליך סטוכסטי. המשוואה נגזרה באופן עצמאי במקביל הן על ידי המתמטיקאי הבריטי סידני צ'פמן והן המתמטיקאי הרוסי אנדריי קולמוגורוב.
תיאור מתמטי
נניח ש-\{f_i\} הוא אוסף מאונדקס של משתנים אקראיים, כלומר תהליך סטוכסטי. נגדיר
כפונקציית צפיפות ההסתברות המשותפת של ערכי המשתנים האקראיים f_1 עד f_n. ואז, משוואת צ'פמן-קולמוגורוב היא:
נשים לב שעדיין לא הונח שום דבר לגבי הסדר הזמני של המשתנים האקראיים - המשוואה שלעיל חלה באותה מידה על דחיקה לשוליים של כל אחד מהם.
יישום לשרשראות מרקוב מורחבות זמן
שבו ההסתברות המותנית היא הסתברות המעבר בין הזמנים i>j. אז, משוואת צ'פמן-קולמוגורוב נראית מהצורה:
באופן לא רשמי, זה אומר שניתן למצוא את ההסתברות לעבור ממצב 1 למצב 3 מההסתברויות לעבור מ-1 למצב ביניים 2 ולאחר מכן מ-2 ל-3, על ידי חיבור של כל מצבי הביניים האפשריים 2.
כאשר התפלגות ההסתברות על מרחב המצב של שרשרת מרקוב היא בדידה ושרשרת מרקוב הומוגנית, ניתן לבטא את משוואות צ'פמן-קולמוגורוב במונחים של כפל מטריצה (פוטנציאלית אינסופי ממדי), כך:
כאשר P(t) היא מטריצת המעבר של קפיצה t, כלומר, P(t) היא המטריצה כך שמצב (i,j) מכיל את ההסתברות שהשרשרת תעבור ממצב i למצב j ב-t שלבים.
כתוצאה מכך נובע שכדי לחשב את מטריצת המעבר של קפיצה t, מספיק להעלות את מטריצת המעבר של קפיצה אחת בחזקת t, כלומר:
הצורה הדיפרנציאלית של משוואת צ'פמן-קולמוגורוב ידועה כמשוואת מאסטר.
דילי (מחוז)
מחוז דילי (בטטום: Díli) הוא אחד מתוך 13 המחוזות של מזרח טימור, המחוז שוכן על החוף הצפוני של המדינה. האוכלוסייה במחוז מונה 173,541 אנשים שחיים בשטח של 372 קמ"ר (מחוז זה הוא הקטן ביותר מכל מחוזות המדינה). בירת המחוז היא העיר דילי, הבירה הלאומית של המדינה.
גזרות
המחוז מחולק ל-6 גזרות מרכזיות והן:
עידו אפרתי
עידו אפרתי (נולד ב-15 בינואר 1975) הוא עיתונאי ישראלי, המשמש כתב הבריאות והמדע של הארץ.
קריירה מקצועית
משנת 2004 עובד ככתב. תחילה סיקר תחומי כלכלה: באתר ynet, במוסף "מעריב עסקים" וככתב מגזין במוסף "Marker week" של TheMarker.
נכון ל-2019 משמש כתב הבריאות והמדע של הארץ.
בוגר תואר ראשון ושני בפילוסופיה מאוניברסיטת תל אביב.
חיים אישיים
אפרתי נשוי ואב לשלוש.
תחת עץ היער
תחת עץ היער (באנגלית: Under the Greenwood Tree) הוא רומן של הסופר והמשורר האנגלי בן המאה ה-19 תומאס הרדי, שיצא לאור ב־1872. זהו רומן מוקדם של הארדי שפורסם בעילום שם, ובו ייסד את ההיסטורי־בדיוני, שהופיע ברבות מיצירותיו הבאות.
תוכן ונושאים
שם הספר לקוח משירו של אמיין במחזה כטוב בעיניכם : "בצל למרגלות העץ מי לשכב איתי חפץ ..."
כותרת המשנה של הספר היא "המקהלה של מלסטוק, ציור כפרי מן האסכולה ההולנדית", ואמנם הארדי מתאר בפרטי פרטים את האזור הכפרי של דרום אנגליה, כפי שהתקיים באמצע המאה ה-19, רגע לפני המהפכה התעשייתית ועידן מסילות הברזל. ובתוך ההווי הכפרי מתייחד הסיפור למקהלה הכפרית, מוסד הבנוי משלושה דורות של נגנים וזמרים, שהולך ומתחדש ככל שעוברות השנים. הספר מתחיל בסיבוב המסורתי של המקהלה מבית לבית בערב חג המולד, ממשיך במאבק של המקהלה על מקומה בכנסייה, כנגד הכומר החדש, נציג הקידמה וחסיד האורגן, ומסתיים בסילוקה של המקהלה המסורתית מן הכנסייה. על רקע זה נפרשת גם פרשיית אהבה, שבה המורה הצעירה פאנסי דיי צריכה לבחור בין שלושה מחזרים שונים - דיק דיואי, בנו של בעל עגלות, איש תם ופשוט; שיינר האיכר העשיר והמכובד; והכומר מייבולד שיכול להבטיח לפאנסי חיים מעודנים בקרב החברה הגבוהה.
מבטו של הארדי המספר על הכפר הוא מבט נוסטלגי, אוהב, אוהד, חומל, אך גם פטרוני ואירוני כשל אדם החי כחמישים שנה לאחר התקופה המתוארת, ויודע שסילוק המקהלה הוא רק הקדמה לתמורה הענקית הממשמשת ובאה על הכפר. הקולות והמוזיקה, הממלאים את הרומן, נובעים מן הקשר ההדוק של הארדי עם מוזיקה — כילד למד לנגן בכינור, כנער השתתף בשירת מזמורי כנסייה ושירים עממיים, ואפילו בתקופת לימודיו היה מנעים את זמנו, בהפסקות, בשיר או בנגינה עם מורו לאדריכלות. אביו ודודו של הארדי השתתפו בזמנם בלהקת נגנים בכפר סטינספורד, הלוא הוא הכפר מלסטוק שבספר. מקהלה זו ניגנה בכנסייה המקומית ובשמחות מזדמנות בדיוק כמו המקהלה המתוארת בספר. שני האחים הארדי המבוגרים אספו במהלך עבודתם מאות שירים ומנגינות, ורשמו אותם בחוברות התווים שלהם, וגם הארדי הצעיר המשיך במסורת זו של תיעוד ומסירה. כך נשארו בידינו השירים והמנגינות הנושנים, וקבוצת נגנים בשם "Yetties" עורכת קונצרטים תחת הכותרת "המורשת המוזיקלית של תומאס הארדי".
תרגום לעברית
הספר תורגם לעברית על ידי רון אגמון ויצא לאור ב־2020 בהוצאת אוריון.
יוהאנה האוס
יוהאנה האוס (באנגלית: Yoanna House; נולדה ב-9 באפריל 1980) היא דוגמנית ומגישת טלוויזיה אמריקאית, זוכת העונה השנייה של "הטופ מודל הבאה".
ביוגרפיה
האוס נולדה בפלורידה ואביה היה רופא. היא סיפרה שמאז ומתמיד היא התעניינה באופנה ובהוט קוטור אך לא הייתה מבין הילדות שהוריהם מגיל צעיר שלחו אותם לתחרויות יופי. היא למדה באוניברסיטת צפון קרוליינה יחסים בינלאומיים ולימודי אסיה. ב
קריירה
-2004 היא ניגשה לאודישנים של העונה השנייה של התוכנית "הטופ מודל הבאה" ושם זכתה במקום הראשון. כפרס על זכייתה היא קיבלה חוזה בסוכנות דוגמנות ועבדה כדוגמנית מסלול בתצוגות רבות ועבדה גם עבור מספר מעצבי אופנה. ב-2005 החלה להנחות בטלוויזיה את תוכנית האופנה "The Look for Less". ב-2006 החלה לשמש כדוגמנית הבית של חברת הקוסמטיקה הישראלית "קרליין", ב-2008 החלה להנחות תוכנית ריאליטי לבנות נוער.
אזרבייג'ן במשחקים הפאראלימפיים
אזרבייג'ן השתתפה לראשונה במשחקים הפאראלימפיים באולימפיאדת הנכים אטלנטה (1996), ומאז משתתפת במשחקים דרך קבע. עד אולימפיאדת הנכים סיאול (1988) התחרו הספורטאים האזרים במסגרת המשלחת הסובייטית, ובאולימפיאדת הנכים ברצלונה (1992), שנערכה זמן קצר לאחר פירוק ברית המועצות, התחרו האזרים במסגרת המשלחת המאוחדת, שכללה ספורטאים מהמדינות שקמו לאחר הפירוק. במשחקי החורף לא נטלה אזרבייג'ן חלק מעולם.
היסטוריה
אזרבייג'ן החלה להתחרות בשנת 1996, אולם זכתה במדליה הפאראלימפית הראשונה שלה רק ארבע שנים לאחר מכן, באולימפיאדת הנכים סידני (2000) כשילנה טרנובה זכתה במדליית הכסף בתחרות הקליעה, עם 622.7 נקודות.
באולימפיאדת הנכים אתונה (2004) הצליחה המשלחת האזרית לזכות בשתי מדליות זהב, לראשונה בתולדותיה. האתלט אולג פניוטין זכה במדליית הזהב בקפיצה לרוחק (קטגוריה F12) כשקבע שיא עולם של 7.25 מטרים, והג'ודוקא איהם זקייב זכה בזהב (מעל 100 ק"ג) כשניצח בגמר התחרות את הבריטי איאן רוז.
באולימפיאדת הנכים לונדון (2012) הכפילה המשלחת האזרית את כמות מדליות הזהב והכסף בהן זכתה, כשהוסיפה ארבע מדליות זהב וחמש מדליות כסף. במשלחת בלטה השחיינית נטלי פרונינה שזכתה במדליית זהב במקצה ל-100 מטר חזה (קטגוריה SB12), ואף קבעה שיא עולם של 1:16.17 דקות, והוסיפה ארבע מדליות כסף.
הקונגרס הציוני העולמי ה-36
הקונגרס הציוני העולמי ה-36 התכנס בבנייני האומה בירושלים ב-15–17 ביוני 2010, ג'- ה' בתמוז ה'תש"ע. הקונגרס כלל 525 נציגים: 36% מישראל (190 מושבים), 28% מארצות הברית (145 מושבים), ו-36% משאר רחבי העולם (190 מושבים).
הקונגרס נערך בסימן 150 שנה להולדתו של בנימין זאב הרצל.
הקונגרס הציוני העולמי הוא הגוף הנבחר של התנועה הציונית, המבקש לייצג את היהודים ברחבי העולם, ומשמש כמוסד העליון לחקיקה וקבלת החלטות של ההסתדרות הציונית העולמית. צירי הקונגרס הם נציגים הנבחרים ממפלגות (פדרציות) ציוניות ברחבי העולם. תקציבו של הקונגרס הציוני העולמי מוערך בכמיליארד דולר בשנה. חברי הקונגרס מקיימים דיונים על נושאים עכשוויים הנוגעים לעם היהודי ולישראל, אחראים לקביעת התקציב והחוקה, וממנים את חברי מוסדות התנועה, כגון ההנהלה הציונית והוועד הפועל הציוני.
הקונגרס הציוני העולמי הראשון התכנס בשנת 1897 בבזל, ביוזמתו של בנימין זאב הרצל. מאז 2020 משמש יעקב חגואל יו"ר ההסתדרות הציונית העולמית.
הבחירות לקונגרס ה-36
יהודי ישראל מיוצגים בידי 190 נציגים (36%) הנקבעים על פי המפתח המפלגתי נכון לאותו הזמן. לפיכך, בקונגרס הציוני העולמי ה-36 ייצגו את ישראל נציגים לפי תוצאות הבחירות ל.
תוצאות הבחירות
מקור - תוצאות הבחירות לקונגרס הציוני
החלטות הקונגרס
בקונגרס זה נבחר אברהם דובדבני לתפקיד יו"ר ההסתדרות הציונית. זו הייתה הפעם הראשונה בה נבחר יושב ראש נפרד להסתדרות הציונית, שכן עד אז התפקיד היה משולב עם תפקיד יו"ר הסוכנות היהודית, אותו מילא באותו הזמן נתן שרנסקי. הלנה גלזר, נשיאת ויצו העולמית, נבחרה ליו"ר הועד הפועל.
בנוסף הועברה החלטה (בין השאר בעקבות הצטרפות ש"ס לקונגרס דרך סיעת אוהבי ציון) כי על כל מפלגה לדאוג לשילוב של לפחות 30% נשים ברשימה.
הנושא המרכזי בכנס היה 'הציונות בהתחדשות מתמדת', והתקיימו דיונים בנושאים שעל סדר היום של התנועה הציונית, ובהם העלייה והקליטה, חיזוק הקשר עם התפוצות, המאבק באנטישמיות, פיתוח הנגב והגליל, וצמצום הפערים בישראל.
Trafalgar (אלבום)
האלבום הצליח בארצות הברית באופן בינוני אך השיר How Can You Mend a Broken Heart? הגיע למקום הראשון במצעדים בארצות הברית. הבלדה Israel יצאה כסינגל בהולנד, שם הגיע השיר במצעדים למקום ה-22.
הכעבה
הכַּעְבָּה (בערבית: الكعبة, "אל-כעבה" – מילולית: הקובייה, נקראת גם الكعبة المشرفة "אל-כעבה אלמֻשַׁ֫רַּפַה" – הקובייה המבורכת) היא מבנה קדוש למוסלמים הנמצא במכה שבערב הסעודית. סביב הכעבה עומד אל-מסג'ד אל-חראם, המסגד הקדוש ביותר באסלאם. בתוכה נמצאת האבן השחורה, אבן אשר המוסלמים מייחסים לה חשיבות רבה. הכעבה היא גם הקיבלה בתפילה המוסלמית, כלומר, הכיוון אליו פונים המאמינים בזמן התפילה.
מבנה זה היה קדוש גם לעובדי האלילים בתקופת הג'אהִליה (התקופה הקדם-אסלאמית בחצי האי ערב), והם עבדו בו את אללה בנוסף לאלים אחרים. על פי המסורת האסלאמית, עם התגלותו של מוחמד, הוא התכחש לכעבה עד אשר הוא ואנשיו טיהרו אותה מהאלילים כאשר כבשו את מכה. לאחר כיבוש מכה מוחמד אסר על אלו שאינם מוסלמים גישה לכעבה.
מקור הכעבה
על-פי הקוראן והמסורת המוסלמית, נבנתה הכעבה על ידי אברהם ובנו ישמעאל. לגבי מוצאה של האבן השחורה שבתוכה יש מסורות סותרות. מסורת אחת גורסת כי אברהם וישמעאל מצאו את האבן השחורה כשאספו אבנים לבניית הכעבה. אמונה נוספת היא שהאבן ירדה מהשמים, מגן עדן למכה, אבל השחירה בעקבות החטאים של האנשים בעולם. מסורות מוסלמיות אחדות מספרות כי מוחמד אמר כי הכעבה היא המסגד הראשון שנבנה על פני כדור הארץ.
יש המשערים שמקור האבן השחורה הוא במטאוריט שנפל לכדור הארץ, אך תאוריה זו לא נבחנה בפועל, מחמת הקדושה המיוחסת לאבן בקרב מאמיניה המונעים את תנאי הגישה לבדיקתה. מבקרים שאכן חזו באבן מעריכים שהיא עשויה גרניט שנחצבה במחוז הקרוב. גאולוגים שבחנו אותה שללו את האפשרות שמקורה במטאור ומעריכים כי היא אבן אכטיס, בהתבסס על עדותו של גאולוג ערבי אשר ביצע חאג'. רבי אברהם אבן עזרא, בפירושו לספר דניאל, מצטט פירוש קראי כי עדותו של דניאל מתייחסת למקדש מכה. האבן עזרא שולל פירוש זה, בין השאר. בהמשך דבריו כותב אבן עזרא בהתייחסות ל"קדרי ראש מלכות ישמעאל":.
תולדות הכעבה לפי המסורת המוסלמית
המסורת המוסלמית מבקשת לקבוע את שורשי הכעבה בתקופה קדומה ככל הניתן, כלומר לטעון כי לכעבה יש שורשים קדומים מאוד שמקורם באלוהים. לפי המסורת, הכעבה קודמת לבריאה. במצב התוהו ובוהו שהיה לפני בריאת העולם, הכעבה הייתה כמו קצף על פני המים — 2,000 שנה לפני בריאת העולם, ומלאכים התפללו אליה. גרסאות אחרות למסורת זו טוענות כי כעבה היא מקבילה של כעבה שמימית הממוקמת בגן עדן.
גישות האדם הראשון — דעה אחרת במסורת, היא שהכעבה נוסדה על ידי אדם, האדם הראשון. גישה נוספת לאדם הראשון היא שהכעבה לא נוסדה על ידי האדם הראשון, אלא ירדה כולה מגן עדן עמו. לאחר מכן, יש האומרים כי מיקומה נעלם בעקבות המבול של נוח. בשלב מאוחר יותר, אברהם בנה עם ישמעאל את הכעבה.
ישנן מסורות שמתארות את הכעבה בתקופת אברהם כמבנה ארעי (זמני) כמו סוכה. מדובר בסוכה בהתחלה, ורק כאשר מוחמד הגיע לעיר אל-מדינה הוא רצה לבנות את המסגד שלו בצורה של סוכה גם אז. בני שבט קורייש בנו את הכעבה 15 שנה לפני שהנביא החל להינבא, לפני הולדת הנביא.
חשיבות הכעבה
כפי שהוזכר, בקוראן מסופר כי אברהם וישמעאל היו אלה שבנו את הכעבה. נהוג לייחס לכעבה את מקום משכנו של חסד האלוהים. בנוסף, אנשי דת מוסלמים מודרניים מדגישים את חשיבותה בתור המקום שנבחר על ידי אלוהים כמקום ההתגלות. הכעבה הייתה מקום מקודש לעובדי אלילים רבים, ואף לנוצרים, בתקופה שלפני עליית האסלאם. שבטו של מוחמד, קורייש, היה אמון על שמירתה של הכעבה.
הכעבה היא גם הקיבלה בתפילה המוסלמית, הכיוון אליו פונים המאמינים בזמן התפילה. בנוסף, כפי שהוזכר, על פי המסורת האסלאמית קיימת כעבה שמימית בגן עדן אשר מתפללים בה מלאכים.
את המתים המוסלמים מצווה לקבור כאשר הקבר פונה אל הכעבה.
לפי המסורת האסלאמית, כאשר שעתו האחרונה של העולם תבוא במסגרת יום הדין, הכעבה תיהרס על ידי חבשי בעל שתי רגליים קטנות.
מצוות החג'
לפי האמונה המוסלמית, כל אדם מוסלמי חייב להשתתף לפחות פעם אחת בחייו בטקס העלייה לרגל, החג'. במהלך החג', המאמינים נוגעים באבן השחורה, מצמידים את גופם לאבני הכעבה (מתוך האמונה שבזכות זה הם יישמרו מאש הגיהנום) וסובבים את המבנה שבע פעמים נגד כיוון השעון.
הקשר בין מצוות החג' לכעבה
כל טקסי העלייה לרגל נקשרים עם אברהם וישמעאל בנו. מסופר שאחרי שאברהם סיים את בניית הכעבה (הוא נחשב לבונה הכעבה לפי הקוראן) הופיע בפניו המלאך גבריאל, שהיה גם מלאך ההתגלות של הנביא מוחמד. גבריאל הורה לאברהם להקיף את הכעבה עם בנו ישמעאל שבע פעמים, ותוך כדי כך לנשק את ארבע פינות הכעבה בכל הקפה. לאחר מכן התפללו מאחורי האבן שנקראת "מקאם אבראהים", והמשיכו בטקסי החג' בגבעות א-צפא (الصّفا) ואל-מרוה (المروة) במנא (منى) ומזדלפה (مزدلفة). המסורת קובעת שהמצווה שמקיימים המוסלמים, מקורה באברהם. זה אומר שהמוסלמים מחקים את מנהגו של מייסד האסלאם, את המצווה שהוטלה על אברהם. כשאברהם נכנס למנא, הופיע בפניו השטן איבליס (שמו הפרטי של השטן). לאחר שהופיע בפניו איבליס, גבריאל הורה לאברהם להשליך על השטן שבע אבני חצץ על גל האבנים שנקרא (ג'מרת) אל-כעבה. הרעיון הוא של סקילת השטן באבנים והוא חלק ממצוות החג'. מסופר שהשטן נעלם והופיע שוב, ואברהם זרק עליו שבע אבנים נוספות וחוזר חלילה, כשהשטן הופיע פעם שלישית בגל אבנים יותר נמוך. במנא זורקים אבנים על 3 גלי אבנים עד שהשטן נעלם סופית. אברהם צווה על ידי גבריאל לשמש כמואזין (הכרוז לתפילה) והוא קרא לאנשים לבוא אל החג' (גם מי שקורא לתפילה מחקה את אברהם). הוא עמד על מקאם אבראהים וקרא לאנשים לבוא לעלות לרגל לכעבה, וטביעות הרגליים שלו נשארו שם עד היום. יש נטייה במסורת המוסלמית ללכת יותר אחורה ולהרחיב את התפיסה האסלאמית וההיסטוריה האסלאמית, ולכן המסורת לא השלימה את תפקידה. היא קבעה שגם האדם הראשון מילא תפקיד בחג'. לפי המסורת, כבר האדם הראשון נישק את ארבע הפינות של הכעבה, ויש מסורות שיצחק ושרה באו מארץ ישראל ועלו לרגל לכעבה. על אברהם נאמר שבכל שנה עלה לרגל לכעבה, כלומר אם מישהו רוצה לקיים ולהאדיר את המצווה הוא צריך לעלות גם כן בכל שנה.
מבנה הכעבה
הכעבה בעלת צורה של קובייה פחות או יותר. אורך הצלעות הוא 10–12 מטר וגובהה הוא 15 מטרים. מבנה הכעבה מכוסה פרוכת רקומה בחוטי זהב המוחלפת מדי שנה בטקס החג'. בפינה הדרום-מזרחית, בקיר החיצוני של הכעבה משובצת האבן השחורה. ארבע פינות הכעבה מצביעות במידה מסוימת על ארבעת כיווני השמיים.
במהלך השנה הכעבה מכוסה בכיסוי שחור שזור זהב הנקרא כִּסווה. במהלך חודש החאג' הכיסוי מוחלף בכיסוי לבן, ובסוף החודש מכסים את הכעבה שוב בכיסווה חדשה.
יחס הסופים לכעבה
הסופים, הזרמים המיסטיים באסלאם, לא ראו חשיבות בקיום מצוות העלייה לרגל למכה. עבורם, הכעבה היא אובייקט חומרי, שאין לו חשיבות ביחס לנפש. עבדאללה אל-אנצארי, משורר סופי מהמאה ה-11, הבחין בין "הכעבה החיצונית", שהיא כעבה עשויה חומר, לבין "הכעבה הפנימית", שהיא הנפש שאותה צריך לכבוש. אלגזאלי הכיר בחשיבות הכעבה, אך לא כיעד, אלא כמקום שיש לבקר בו כחלק מתהליך ההתעלות הרוחני הסופי.
התנועה לשחרור הגייז
התנועה לשחרור הגייז הייתה תנועה חברתית ופוליטית להט"בית שפעלה להפסקת הדיכוי החברתי והחוקי נגד להט"בים, בעיקר באמריקה, מערב אירופה, אוסטרליה וניו זילנד, מסוף שנות ה-60 עד אמצע שנות ה-80 של המאה ה-20. התנועה דחקה בלסביות והומוסקסואלים לצאת מהארון.
התנועה הוקמה ביוני 1969, זמן קצר לאחר מהומות סטונוול בסטונוול אין, גריניץ' וילג', מנהטן, ניו יורק. בתחילת שנות ה-70 של המאה ה-20, צעדות פוליטיות שנתיות בערים גדולות, שנערכו בדרך כלל ביוני, במקור לציון יום השנה השנתי לאירועים בסטונוול, הוכרו כ-"צעדות לשחרור הגייז". בהמשך שנות ה-70 של המאה ה-20, הוכרו הצעדות כמצעדי הגאווה.
תאודוסיוס דובז'נסקי
תאודוסיוס גריגורוביץ' דובז'נסקי (באנגלית: Theodosius Grygorovych Dobzhansky; ) היה גנטיקאי וביולוג אבולוציוני, שתרם תרומה מרכזית לעיצוב הסינתזה האבולוציונית המודרנית. את חיבורו בתחום הסינתזה האבולוציונית המודרנית, "גנטיקה ומוצא המינים", פרסם ב-1937. בשנת 1964 קיבל את המדליה הלאומית למדעים.
ראשית חייו
דובז'נסקי נולד בנמירוב, פלך פודוליה, שבאוקראינה, אז חלק מהאימפריה הרוסית, לגריגורי דובז'נסקי, שהיה מורה למתמטיקה. בשנת 1910 המשפחה עברה לקייב שם למד דובז'נסקי ביולוגיה באוניברסיטת קייב. לאחר מכן עבר לסנקט פטרבורג, שם הוקמה מעבדת זבובי דרוזופילה. ב-1924 נישא דובז'נסקי לגנטיקאית נטליה "נטשה" סיוורצווה (Sivertzeva). הוא פרסם 35 מאמרים אקדמיים בנושאי ביולוגיה, בעיקר בנושאי אנטומולוגיה וגנטיקה. באותה תקופה עבד באגף לאאוגניקה שפעל מטעם המכון הביולוגי במוסקבה.
בארצות הברית
בשנת 1937 פרסם דובז'נסקי את אחת העבודות המרכזיות בתחום הסינתזה האבולוציונית המודרנית, גנטיקה ומוצא המינים. בעבודתו זו הגדיר אבולוציה כ"שינוי בתדירות האללים במאגר הגנים". עבודתו של דובז'נסקי סייעה להפיץ את התאוריה שהברירה הטבעית מתרחשת באמצעות מוטציות בגנים. בשנת 1937 קיבל דובז'נסקי אזרחות של ארצות הברית.
אליפות צרפת הפתוחה 1985
הפרסים
סך הפרסים היה 800 אלף $.
תחרות הגברים
בתחרות זו השתתפו 128 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
מנצח תחרות 1984 איוואן לנדל נפגש במשחק הגמר עם מאטס וילאנדר  והפסיד ב-5 מערכות.
תחרות הנשים
בתחרות הנשים השתתפו 128 טניסאיות שחולקו ל-8 בתים. כמו בתחרות הגברים, הטניסאיות החזקות זכו לדירוג:
מנצחת תחרות 1984 מרטינה נברטילובה נפגשה במשחק הגמר עם כריס אוורט  והפסידה ב-3 מערכות.
תחרות זוגות גברים
בתחרות השתתפו 64 זוגות. להלן הזוגות שקיבלו דירוג:
מזוג מנצחי תחרות 1984 רק אנרי לקונט השתתף בתחרות. במשחק הגמר מארק אדמונדסון וקים ווריק נפגשו עם שלמה גליקשטיין  והאנס סימונסון  וניצחו ב-4 מערכות.
תחרות זוגות נשים
בתחרות השתתפו 64 זוגות. להלן הזוגות החזקות שזכו בדירוג:
זוג מנצחות תחרות 1984 מרטינה נברטילובה ופם שרייבר נפגשו במשחק הגמר עם קלאודיה קודה-קילש  והלנה סוקובה  וניצחו ב-3 מערכות. באותה שנה הזוג ניצח גם באליפות אוסטרליה הפתוחה.
תחרות זוגות מעורבים
מזוג מנצחי תחרות 1984 רק אן סמית' השתתפה בתחרות. במשחק הגמר היינץ גונטהארט ומרטינה נברטילובה  נפגשו עם הזוג הלא מדורג פולה סמית'  ופרנסיסקו גונסאלס  וניצחו ב-3 מערכות. באותה שנה הם ניצחו גם באליפות ארצות הברית הפתוחה.
ישראל ברולאן גארוס
שלמה גליקשטיין השתתף בתחרות הגברים וזוגות גברים. בתחרות גברים בסיבוב הראשון גליקשטיין הפסיד לכריס לואיס מניו זילנד ב-4 מערכות. בתחרות זוגות גברים הוא שיחק לצד האנס סימונסון משוודיה והם דורגו במקום ה-16. בסיבוב הראשון הם נפגשו עם זוג מצרפת וניצחו ב-2 מערכות. בסיבוב השני הם שיחקו נגד איליה נסטסה מרומניה וחוסה לואיס קלרק מארגנטינה וניצחו בשתי מערכות. בסיבוב השלישי הם שיחקו נגד הזוג שהיה מדורג במקום ה-5 היינץ גונטהארט משווייץ ובלאז' טארוצי מהונגריה וניצחו ב-3 מערכות. ברבע הגמר הם נפגשו עם הזוג שהיה מדורג במקום ה-2 קן פלאק ורוברט סגוסו מארצות הברית וניצחו ב-2 מערכות. בעקבות הניצחון הם עלו משחק חצי הגמר בו ניצחו את הזוג השוודי סטפן אדברג ואנדרס יאריד ב-3 מערכות. במשחק הגמר הם שיחקו נגד קים ווריק ומארק אדמונדסון מאוסטרליה והפסידו ב-4 מערכות.
לאסלו ויידה (במאי קולנוע)
לאסלו ויידה (בהונגרית: Vajda László; בודפשט, 18 באוגוסט 1906 – ברצלונה, 25 במרץ 1965) היה במאי קולנוע, עורך, תסריטאי, מנהל אמנותי. עבודתו מוכרת ברחבי אירופה. אביו, לאסלו ויידה,היה במאי ותסריטאי. בן דודו אנדור וידור היה צלם קולנוע ועורך. דודתו פירושקה ויידה הייתה שחקנית.
הקריירה
ויידה נולד במשפחה יהודית כבנם של לאסלו ויידה ושל לאורה וייס. הוא המשיך את לימודיו בבודפשט ובברלין, ולאחר מכן הפך לעוזר צלם ולעורך סרטים. הוא חזר לבודפשט ב-1935 ועבד כבמאי קולנוע. בשל האנטישמיות בממלכת הונגריה והחוקים היהודיים (במיוחד החוק היהודי השני) מ-1939 התגורר בצרפת, מ-1940 באיטליה, ולאחר מכן ב-1942 התיישב בספרד. הוא פעל בגרמניה המערבית משנת 1959. הוא היה במאי מיומן היטב עם טכניקה מוצקה, שבעיקר בז'אנר הקליל והמשעשע עשה סרטים מצליחים מאוד בשילוב הידע המקצועי שלו וצרכי הקהל.
הבמאי
לא פעם מוזכר ביחס לוויידה, שיצר סרטים בשמונה מדינות, שהוא היה במאי "בינלאומי", אבל הוא נשאר אישיות יצירתית ריבונית לאורך כל הדרך. דוגמה טובה לכך היא הסרט "דוניה פרנסיסקיטה", שם ניסו המפיקים להפוך את ה"בינלאומיות" של ויידה לרווח. הם שאלו אותו כי קיוו שבזכות ניסיונו בסרטים מוזיקליים באנגלית, גרמנית והונגרית, הוא יעשה סרט המבוסס על הזרזואלה הספרדית של 1923 שיימכר ברוב אירופה. ואולם, עבור ויידה האתגר היה איך לעשות סרט אפקטיבי מהאופרטה המאובקת, שאורכה יותר משעה וחצי, שבה יוכל לעבד גם את הנושאים שמעסיקים אותו - מציאות מול אשליה. כך יצר את "אופרטת החלומות" הפרוידיאנית הראשונה בתולדות הקולנוע הספרדי. אבל גם המפיק של סיבוב ההופעות הספרדי לא ממש קיבל את מה שציפה מוויידה. התעמולה הספרדית הרשמית דאז תפסה כל אמצעי להציג את ספרד כיחידה הומוגנית בניגוד למגוון התרבותי והלשוני הטבעי של המדינה. עם הסרט הזה שבר ויידה לראשונה את המסורת הכוזבת של זיהוי הדמות הלאומית הספרדית עם התרבות האנדלוסית, תוך שהוא מציג את המדינה כמערבולת רב-תרבותית של אזוריה השונים.
מולדובה במשחקים הפאראלימפיים
מולדובה השתתפה לראשונה במשחקים הפאראלימפיים באולימפיאדת הנכים אטלנטה (1996), ומאז משתתפת במשחקים דרך קבע. עד אולימפיאדת הנכים סיאול (1988) התחרו הספורטאים המולדובים במסגרת המשלחת הסובייטית, ובאולימפיאדת הנכים ברצלונה (1992), שנערכה זמן קצר לאחר פירוק ברית המועצות, התחרו ספורטאיה במסגרת המשלחת המאוחדת, שכללה ספורטאים מהמדינות שקמו לאחר הפירוק. במשחקי החורף לא נטלה מולדובה חלק מעולם.
היסטוריה
מולדובה החלה להתחרות בשנת 1996, וזכתה בשתי מדליות ארד פאראלימפיות בהופעת הבכורה. האתלט ניקולאי טצ'ומאק זכה במדליית הארד במרוץ ל-10,000 מטרים (קטגוריה T12) עם תוצאה של 34:36.85 דקות, ושחקן טניס השולחן ולדמיר פולקנוב זכה במדליית ארד בתחרות היחידים.
ביתר המשחקים אליהם שלחה מולדובה משלחת, לא הצליחו ספורטאיה הנכים של המדינה לזכות במדליה פאראלימפית.
גבעת הערלות
גִּבְעַת הָעֲרָלוֹת היא גבעה באזור מזרח יריחו שנקברו בה ערלות עם ישראל, על פי ספר יהושע. גבעת הערלות ממוקמת בסמוך לגלגל יריחו.
המשטרה הפלילית
מבנה ארגוני ואחריות
מטרות המשטרה היו ליצור אחידות בשיטות ובטכנולוגיות החקירה, לתאם מחקר מדעי קרימינולוגי (בכללו פסאודו-מדע כגון פיזיונומיה), הכשרה והדרכה, ריכוז מידע מסניפים מקומיים לצורכי חקירות, ביצוע רישום פלילי וניהול חקירות פשע חמורות.
מטה המשטרה התחלק לחמישה משרדים (bureau):
A - מדיניות קרימינולוגית ומניעה - מחלקה משפטית, מחקר, שיתוף פעולה בין לאומי (אינטרפול), מניעת פשיעה, ריכוז החוקרות הנשים ומחלקה לטיפול בצוענים
B - מבצעים - חקירת פשעים חמורים, הונאה ופשיעה מינית
Wi - פשעים נגד כלכלת המלחמה (כגון התעשרות שלא כדין עקב ספסרות וביזה)
במרחב התקיימו מפקדות שליטה אזוריות (Kriminalpolizei-Leitstelle) שלכל אחת מהן היו כפופות נקודות משטרה (Kriminalpolizei-Stelle) ברמה המקומית.
על-פי צו העזר מספר 13 לחוק האזרחות של הרייך מיום 1 ביולי 1943 לא היו עוד "עבירות בנות עונשין" שעברו יהודים עניין לבתי-משפט, אלא נמסרו לסמכות השיפוטית הבלבדית של המשטרה ולמעשה פירוש הדבר היה גירוש למחנה ריכוז.
נמל התעופה חברובסק
נמל התעופה חברובסק-נובי (ברוסית: Аэропорт Хабаровск-Новый) הוא נמל תעופה בינלאומי השוכן ליד העיר חברובסק שבמחוז חברובסק, רוסיה. הנמל מהווה בסיס פעולה מרכזי משני של חברת אארופלוט במזרח הרחוק הרוסי.
היסטוריה
נמל התעופה נבנה ב-1938 עם התנועה האווירית הגוברת בברית המועצות בשנות ה-30. ב-1953 נחנך מסלול נחיתה באורך 2,500 מטר. ב-21 במרץ 1954 נכנס לשימוש טרמינל נוסעים בעל קיבולת של 400 נוסעים בשנה. ב-1964 נחנך טרמינל חדש. ב-1970 קיבל נמל התעופה סטטוס בינלאומי והשלים את טיסת הצ'רטר הבינלאומית הראשונה, לאוסקה שביפן: על המטוס היו המשתתפים של התערוכה הבינלאומית אקספו 70'.
ג'ף הנדרסון
ג'ף הנדרסון (באנגלית: Jeff Henderson; נולד ב-19 בפברואר 1989) הוא אתלט אמריקאי, האלוף האולימפי (ריו דה ז'ניירו 2016) וסגן אלוף העולם (דוחה 2019) בקפיצה לרוחק.
ביוגרפיה
הנדרסון נולד בארקנסו שבארצות הברית, הצעיר מבין שישה אחים. מגיל צעיר הצטיין במקצועות האתלטיקה השונים, ב-2007 זכה באליפות התיכונים של ארקנסו בקפיצה לרוחק בתוצאה של 7.32 מטר. הוא למד בסטילמן קולג' באלבמה והיה אול-אמריקן בריצת 100 מטר ובקפיצה לרוחק.
ב-2014 עזב את הקולג' והחל להתאמן בסן דייגו אצל אל ג'וינר, האלוף האולימפי בקפיצה משולשת מאולימפיאדת לוס אנג'לס (1984). באותה שנה זכה בתחרויות ליגת היהלום בניו יורק, גלאזגו ולוזאן. ב-2015 זכה במדליית זהב במשחקים הפאן-אמריקאיים שהתקיימו בטורונטו בשיא אישי של 8.52 מטר. באליפות העולם באתלטיקה באולם 2016 סיים במקום הרביעי בתוצאה של 8.19 מטר. במבחנים האמריקאים לקראת אולימפיאדת ריו דה ז'ניירו (2016) סיים ראשון.
באולימפיאדת ריו דה ז'ניירו זכה במדליית זהב בקפיצה לרוחק בתוצאה של 8.38 מטר. באליפות העולם באתלטיקה 2017 לא העפיל לגמר. באליפות העולם באתלטיקה 2019 זכה במדליית כסף בתוצאה של 8.39 מטר.
חובבי ציון
חובבי ציון או חיבת ציון הוא שם כולל למספר אגודות ציוניות שנוסדו במזרח אירופה בסוף המאה ה-19 ודגלו בציונות מעשית, קרי עלייה והתיישבות יהודית בארץ ישראל.
גורמים להתעוררות התנועה
בין הגורמים להקמת האגודות והתחזקות הרעיון של ציונות מעשית אפשר למנות את אי מתן אזרחות ליהודי רומניה – המדינה הרומנית, שהוקמה באיחוד נסיכות מולדובה ונסיכות ולאכיה ב-1859 תחת ההבטחה לתת אמנציפציה ליהודים, לא עמדה בהבטחתה. בעקבות לחץ של החוגים האנטישמיים, שכללו חלקים גדולים מהחוגים המשכילים, חזר בו השליט, אלכסנדרו יואן קוזה. הוא אמנם הבטיח השתלבות מדורגת, אולם הדחתו לטובת נסיך זר ממוצא גרמני ביטלה גם הבטחה זו, ורומניה בחוקתה קבעה שרק נוצרים יכולים לקבל אזרחות רומנית.אכזבת היהודים הביאה לחיפוש אפיקים אחרים, מחוץ למדינה הרומנית. ב-1873, בקומונה (מועצה אזורית) ניקורשט (Nicoreşti) שבמחוז גאלאץ (100 משפחות) ובעיירה טקוץ' (Tecuci), שבאותו מחוז, קמו האגודות הראשונות של חיבת ציון, שמטרתן הייתה התכוננות לעלייה לארץ ישראל. אגודות דומות קמו באיוושט (Iveşti), בגאלאץ, בפיאטרה ניאמץ, בבקאו וביאשי. אגודה דומה, שקמה ב-1874 במוינשט, שלחה ב-1875 את דוד שוב עם שני מלווים, לחפש דרכים לרכישת אדמות והתיישבות בארץ ישראל.
בנוסף ב-1881 התרחשו בדרום רוסיה פרעות המכונות "הסופות בנגב", שפגעו ביותר ממאתיים קהילות יהודיות בעידודו של השלטון. הפרעות עוררו את היהודים לחפש פתרונות לבעיותיהם. יש שהיגרו לארצות הברית, ואחרים התארגנו בתנועות של "חובבי-ציון" שהתרכזו במציאת פתרון לבעיה הלאומית. החשש מפני התבוללות היהודים שהיגרו לארצות הברית בתוך החברה המקומית, היה גם בין הגורמים להתעוררות תנועה לאומית, שניסתה להטות את זרם ההגירה לכיוון ארץ ישראל.